
 P R I M A R

PRIMĂRIA MUNICIPIULUI TIMISOARA


Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE SPATIALĂ

Nr.U32008-003687/21.07.2008
R E F E R A T
privind aprobarea Planului Urbanistic de Detaliu 
,,Construire imobile locuinte colective P+2E+M/Er”, str. C. Debussy, nr. 7-9-11, Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.
Având în vedere documentaţia înregistrată cu numărul U32008-003687/10.07.2008, prin care se solicită avizarea din punct de vedere urbanistic a Plan Urbanistic de Detaliu ,,Construire imobile locuinte colective P+2E+M/Er”, str. C. Debussy, nr. 7-9-11, Timişoara;

Având în vedere cerinţele Certificatului de Urbanism nr. 3599 din 29.05.2008;
Avand in vedere Procesul Verbal privind dezbaterea publica din 17.07.2008, in conformitate cu prevederile Legii nr. 52/2003 privind transparenta decizionala in administratia publica si coroborat cu Dispozitia Primarului Municipiului Timisoara nr. 92/2007;

Ca urmare a solicitarilor formulate in dezbatere publica de catre vecinii direct afectati;

Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu ,,Construire imobile locuinte colective P+2E+M/Er”, str. C. Debussy, nr. 7-9-11, Timişoara;

Planul Urbanistic de Detaliu ,,Construire imobile locuinte colective P+2E+M/Er”, str. C. Debussy, nr. 7-9-11, Timişoara, este elaborat de proiectantul S.C. Vest Arhitect S.R.L., proiect nr.51/JIV1/08, la cererea beneficiarilor SC Andrew’s House Srl.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit, pentru care este necesar avizul Consiliului Judeţean Timiş.
Terenul studiat în cadrul Planului Urbanistic de Detaliu ,,Construire imobile locuinte colective P+2E+M/Er”, str. C. Debussy, nr. 7-9-11, Timişoara, este situat în intravilanul municipiului Timişoara, in partea de sud, fiind delimitat de str. Mures si str. Muzicescu.
Prin prezentul Plan Urbanistic de Detaliu ,,Construire imobile locuinte colective P+2E+M/Er”, str. C. Debussy, nr. 7-9-11, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.

Conform PUG aprobat prin HCL 157/2002, prelungit cu HCL 139/2007, terenul studiat este cuprins in UTR 70, cu destinatia de zona alocata functiunii pentru locuinte si functiunilor complementare locuintei. 
Suprafaţa totală studiată în cadrul P.U.D. este de 2400 mp si este înscrisă în CF nr. 144371, Timişoara, nr. cadastral 14325-14327/11 - in suprafata de 800 mp, nr. cadastral 14325-14327/14 - in suprafata de 800 mp, nr. cadastral 14325-14327/10 - in suprafata de 800 mp, teren intravilan, proprietatea beneficiarilor SC Andrew’s House Srl.
Prin documentatie se propune realizarea a trei imobile de locuinte colective in regim P+2E+M, cu un numar de 12 apartamente fiecare rezultand un numar de 36 de apartamente si  de 41 locuri de parcare. Constructiile de locuinte vor dispune de locuri de parcare sau garaje, conform normativelor in viguare (1 loc de parcare/apartament + 2 locuri de parcare pentru musafiri). Regimul de inaltime in zona este P+M, P+1E+M.
Accesul auto pe parcele se va face de pe strada Pius Branzeu conform comisiei de Circulatie nr. TH2008-004698/03.07.2008 si va avea latimea de minim 3 m. 
Se va asigura necesarul minim de spaţii verzi, conform normativelor, prin realizarea de parcări si alei pietonale inierbate.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse, exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.

Indicii de construibilitate propuşi prin documentaţie sunt:

P .O.T. max. =  40% 
            C.U.T.  =  1,8 

H max. =  P+2E+M

Spatii verzi min 20%
Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu ,,Construire imobile locuinte colective P+2E+M/Er”, str. C. Debussy, nr. 7-9-11, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.
Avand in vedere Dezbaterea Publica din data de 17.07.2008 si cele pezentate de catre Directia Urbanism in cadrul referatului de specialitate, lasam la aprecierea Consiliului Local Timisoara oportunitatea realizarii obiectivului.

